Diari Oficial de la Generalitat Valenciana


Sumari del DOGV 6012, del 13-05-2009 (2009/5121)

Judici executiu 000507/1996. Notificació de la subhasta de bé immoble a Ramón Polo Arbona.
------------------------------------------------------------------------------------------

### Dades del document

Número de DOGV
:   6012

Data del DOGV
:   13-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5121


Data del document
:   27-03-2009

Organisme emissor
:   Jutjat de Primera Instància Número 18 de València

Tipus de document
:   Edicte

Descriptors 

:   * sistema judicial

Judici executiu 000507/1996. Notificació de la subhasta de bé immoble a Ramón Polo Arbona. [2009/5121]  
Demandant: Consorci de Compensació d'Assegurances  
Demandat: Ramón Polo Arbona  
María Desamparados Linares Pla, secretària del Jutjat de Primera Instància número 18 de València, faig saber:   
Que en este Jutjat se segueix procediment executiu amb el número 000507/1996, promogut pel Consorci de Compensació d'Assegurances, representada pel lletrat de l'Estat, contra Ramón Polo Arbona, en reclamació de 19.905,52 euros de principal més 6.010,12 euros prudencialment calculats per a interessos i costes, en el qual, mitjançant la resolució de data de hui, s'ha acordat traure a la venda en subhasta pública l'immoble que es descriu al final, la rematada del qual tindrà lloc a la sala única de subhastes judicials, situada en esta ciutat, avinguda del Saler, número 14 (Ciutat de la Justícia), el dia 24 de juny de 2009, a les 10.00 hores, i si per causa de força major s'haguera de suspendre, se celebrarà a l'endemà a les 13.00 hores al mateix lloc, i en dies successius si persistira este impediment.   
Condicions de la subhasta:  
1. Els qui desitgen prendre part en la subhasta hauran de presentar un resguard que indique que han dipositat al compte de consignacions d'este Jutjat número 3790-0148-29-6223-86, en qualsevol oficina del Banco Español de Crédito, SA (Banesto), o que indique que han presentat un aval bancari, pel 30% del valor de l'immoble a l'efecte de subhasta, pactat per les parts en l'escriptura de constitució d'hipoteca. Quan el licitador realitze el dipòsit amb quantitats rebudes en tot o en part d'altri, ho farà constar així al resguard, a l'efecte d'acordar, en el seu moment, el que siga oportú pel que fa a la devolució.  
2. Una vegada aprovada la rematada es tornaran les quantitats dipositades pels postors tret de la que corresponga al millor postor, la qual es reservarà en dipòsit com a garantia del compliment de la seua obligació i, si escau, com a part del preu de la venda. Tanmateix, si els altres postors també ho sol·liciten es mantindran a disposició d'este tribunal les quantitats dipositades per ells perquè, si el rematant no lliurara dins del termini al resta del preu, es puga aprovar la rematada a favor dels qui el seguisquen, seguint l'ordre de les seues respectives postures.  
3. La subhasta se celebrarà en la forma de licitacions al més-dient si bé a més a més, des de l'anunci de la subhasta fins a la seua celebració, es podran fer postures per escrit en sobre tancat i amb les condicions de l'article 647 de la nova llei processal.  
4. L'executant únicament podrà prendre part en la subhasta quan hi haja licitadors, i podrà millorar les postures que es facen, sense necessitat de consignar cap quantitat i sols ell podrà fer postura reservant-se la facultat de cedir la rematada a altri; la cessió, si escau, s'efectuarà mitjançant la compareixença davant d'este tribunal, amb l'assistència del cessionari, el qual l'haurà d'acceptar, i tot això prèviament o simultàniament al pagament del preu de la rematada.  
5. L'aprovació de la rematada o, si escau, l'adjudicació de l'immoble de què es tracta al creditor s'ajustaran al que disposa l'article 670 de la Llei 1/2000, d'Enjudiciament Civil.  
6. Testimoniança del certificat del Registre de la Propietat de domini i càrregues estarà exposada al públic, en horari de 09.00 a 14.00 hores, de dilluns a divendres, a l'Oficina d'Informació de Subhastes Judicials dependent del Deganat dels jutjats d'esta ciutat, i s'entén que tots els licitadors accepten com a bastant la titulació que hi ha o que no hi hagen títols, i que les càrregues o gravàmens anteriors, si n'hi ha, al crèdit de l'actor continuaran subsistents i que, pel fet únic de participar a la subhasta, el licitador els admet i admet quedar subrogat a la responsabilitat derivada d'aquells, si la rematada s'adjudica a favor seu.  
Es fa extensiu el present edicte perquè valga de notificació als deutors del lloc, del dia i de l'hora assenyalats per a la rematada, si resulta negativa la diligència en la forma ordinària.  
Bé objecte de la subhasta.  
Urbana. Terra de tarongers al terme de Picassent, partida del Realon, amb una extensió de trenta-nou àrees, seixanta-sis centiàrees i cinquanta decímetres quadrats. Està travessada actualment, d'est a oest, per una carretera de la Diputació de València, la qual va expropiar el terreny fins a la seua total superfície. Limita, al nord i al sud, amb Antonio Monleón Novejarque; a l'est, amb Fernando Tarazona Navarrete; i a l'oest, amb la parcel·la de José Casabán Martí. És la parcel·la 95 del polígon 27.  
Inscrita al Registre de la Propietat de Picassent, partida del Realon, al tom 2344, llibre 400, foli 149, finca 31845.  
Quant a la situació possessòria de l'immoble a què es fa referència no consta res en les actuacions, tot i que a l'escriptura de constitució de la hipoteca s'indica que es troba lliure d'arrendataris i ocupants.  
Valor a l'efecte de subhasta: 12.484,84 euros.  
I a fi que es fixe al tauler d'anuncis d'este Jutjat i al de l'Oficina d'Informació de Subhastes Judicials, expedisc el present edicte.  
València, 27 de març de 2009.- La secretària judicial: María Desamparados Linares Pla.